На основу члана 27., 29. и 36. Закона о јавној својини („Службени гласник РС“,бр.72/2011, 88/2013,105/2014 , 108/2016, 113/2017 и 95/2018) члана 32. Закона о локалној самоуправи („Службени гласник РС“, број 129/20007 и 47/2018) и члана 40. Статута општине Гаџин Хан („Службени лист Града Ниша“, број 10/19),

Скупштина општине Гаџин Хан, на седници одржаној 19. јула 2019. године донела је

О Д Л У К У

о прибављању непокретности земљишта у корист јавне својине , путем непосредне погодбе ради реализације Плана детаљне регулације радне зоне „Југ“ Гаџин Хан

Члан 1.

Предмет ове Одлуке је део приватног земљишта које се налази на:

- катастарској парцели број 5775/2 , земљиште у грађевинском подручју КО Гаџин Хан , површине 7434 м2.

Члан 2.

Прибавити путем непосредне погодбе непокретност из члана 1. ове Одлуке по тржишним условима у корист јавне својине ради реализације Плана детаљне регулације радне зоне „Југ“ Гаџин Хан.

Члан 3.

Предметна непокретност прибавиће се у јавну својину општине Гаџин Хан неосредном погодбом под тржишним условима из разлога што наведена катастарска парцела по својим карактеристикама једино одговара потребама Плана детаљне регулације радне зоне „Југ“ Гаџин Хан.

Члан 4.

Формира се Комисија ради спровађења ове одлуке у саставу :

-Горан Стоиљковић , председник комисије

-Александар Ранђеловић, члан

-Звонко Милошевић , члан

Комисија је у обавези да по окончаном поступку непосредне погодбе записник са одговарајућим предлогом достави Општинском већу општине Гаџин Хан .

Члан 5.

Овлашћује се председник општине Гаџин Хан , Марија Цветковић , да у име и за рачун општине Гаџин Хан са:

- закључи уговор о купопродаји предметне непокретности и исту пред надлежним Јавним бележником потпише и овери.

Број : /2019-II

У Гаџином Хану, дана 19. јула 2019.године.

СКУПШТИНА ОПШТИНЕ ГАЏИН ХАН

ПРЕДСЕДНИК

Саша Ђорђевић